Thread:MediaWiki talk:January/ta/ஏன் சனவரி என்பது மாற்றப்பட்டது?/reply (2)

//ஒவ்வொரு நாளும்/மாதமும், இணைப்புகளை மாற்றிக்கொண்டிராதிருக்க இந்த மாறிகள் பயன்படுத்தப்படுகின்றன. currentmonthname பயன்படும் இடங்களில் ”ஜனவரி” என்ற சொல் கொண்ட தலைப்புக்கு இணைப்பு அமையும் என்ற எதிர்பார்ப்பு உள்ளது. ”ஜனவரி”க்கு பதில் “சனவரி” வந்தால், இணைப்பு முறியும், சிவப்பிணைப்புகள் தோன்றும். இது ஒரு எடுத்துக்காட்டே. இங்கு சனவரி/திசம்பர் என மாற்றினால் மீடியாவிக்கி பயன்படும் அனைத்து திட்டங்களிலும் இந்த பாதிப்பை சமாளிக்க ஜனவரி போன்ற சொற்கள் //

ஆம், மாறிகள் என்றால் ஓரிடத்தில் மாறினால் மற்ற எல்லா இடத்திலும் சீராக மாறத்தானே வேண்டும். எங்காவது if முதலான கட்டுப்பாட்டு கூற்றுகள் இருந்தால், அதில் பயன்படுத்தும் தமிழ்ச் சரம் "ஜனவரி" என்று இருந்து, அதனோடு ஒப்பிட்டு எதுவும் செய்ய வேண்டும் என்று இருந்தால், நீங்கள் சொல்வது புரியக்கூடியது, மற்றபடி மாறிகள் என்றால் அதன் மதிப்பு ஓரிடத்தில் மாறினால், அதனோடு தொடர்புடைய அனைத்தும் சீராக இடரின்றி மாற வேண்டும் என்பதே எதிர்பார்ப்பு. அப்படி இருந்தால்தான் மாறி. தமிழ்ச்சரங்களோடு ஒப்பிடுவதாயின் சனவரி/ஜனவரி ஆகிய இரண்டோடும் ஒப்பிட்டு முடிவு செய்யுமாறு அமைத்தல் நல்லது. நீங்கள் இது திட்ட அளவில் கையாளப்படவேண்டும் என்கின்றீர்கள். ஆம் அப்படியும் செய்யலாம். ஆனால் தனித்தனி திட்டங்களும் "சனவரி"யில் இருந்து தங்களுக்குத் தேவையானால் "ஜனவரி" என்றும் மாற்றிக்கொள்ளலாம் தானே. இங்கே திரான்சிலேட்டு விக்கியில் என்ன இருக்க வேண்டும் என்பதை இப்படியான காரணங்கள் கூறி மாற்றாதிருக்க வேண்டும் என்று கூறுவது பொருந்துவதாக எனக்குத் தோன்றவில்லை. பல எழுத்துப்பிழைகள் உள்ள வாசகங்களும்/பொருத்தம் இல்லாத வாசகங்களும் உள்ளனவே, அவற்றை என்ன செய்வது? நீங்கள் சொல்லும் காரணம் (சிவப்பு இணைப்புகள், இணைப்பு முறிவுகள் ஏற்படுகின்றன) எனக்கு சரியான காரணமாகத் தெரியவில்லை. மாதங்கள், கிழமை நாட்கள் முதலியன பல இடங்களில் வருவன, மாறிகளில் பயன்படுவன என்பதை நன்கு அறிவேன்.